|  |
| --- |
| **ОПШТИНА БЕРОВО** |
| **ПРОГРАМА ЗА РАБОТА НА ТЕРИТОРИЈАЛНАТА ПРОТИВПОЖАРНА ЕДИНИЦА ЗА 2020 ГОДИНА** |
|  |

**ОПШТИНА БЕРОВО**

# ПРОГРАМА ЗА РАБОТЕЊЕТО НА

# Територијалната противпожарна единица ЗА 2020 ГОДИНА

Со Законот за пожарникарството се уредува формирањето, организирањето и дејствувањето на противпожарните единици, доброволните противпожарни здруженија, гаснењето на пожарите, како и условите за производство, ставање во употреба и одржување на уредите, опремата и средствата за гаснење на пожари.

Пожарникарството е работа од стручен и хуманитарен карактер од јавен интерес. Пожарникарството е дел од единствениот систем за заштита и спасување во Републиката.

Со цел поттикнување на превентивните мерки за заштита од пожари, како редовна, традиционална манифестација се воведува ,,Месец за заштита од пожари“, која се одржува секоја година, во текот на месец мај. Заради негување на традициите на пожарникарството и одбележување на денот на формирањето на првата противпожарна единица во нашата земја, ”20 Мај” се прогласува за Ден на пожарникарството во Република Македонија и истиот традиционално се одбележува.

Заради гаснење на пожари, спасување на животот на граѓаните и заштита на имотот загрозени од пожари и експлозии, укажување на техничка помош при незгоди и опасни ситуации, како и извршување на други работи при несреќи и непогоди, се формираат противпожарни единици. Согласно член 5 став 3 од Законот за пожрникарството, Општина Берово формира Територијална противпожарна единица, која ја покрива и територијата на Општина Пехчево. Единицата покрива 974 км/2 опфатени околу 20 000 жители во две градски и 14 селски населби.

Единицата брои 15 пожарникари, од кои:

* + 5 пожарникари спасители
  + 4 пожарникари - возачи на специјално возило
  + 2 пожарникари - водачи на група
  + 4 пожарникари - командир на одделение

Противпожарната единица е организирана и опремена со соодветна, меѓутоа дотраена техничка опрема и дотраени средства за гаснење на пожари, како и за извршување на другите задачи во рамките на надлежноста. Во иднина, Општината треба да има во предвид дека се работи за потрошен материјал и да обезбеди нова колективна и лична опрема, како и нови технички средства за гаснење на пожари, со цел ефикасно и ефективно извршување на работните цели и задачи на единицата.

Противпожарната единица е должна да презема мерки за гаснење на пожарот, односно отстранување на непосредната опасност за настанување на пожар, веднаш по дознавањето за настанатиот пожар или опасност за настанување на пожар.

Покрај гаснењето на пожарите **ТППЕ** учествува и во вршењето на технички интервенции во рамките на своите можности за која цел се спроведува и соодветна обука на вработените. Единицата учествува во давање помош при елементарни непогоди и други ситуации. За сите поголеми и покарактеристични интервенции се доставува посебна информација до градоначаникот на Општина Берово.

Заради поуспешно обавување на поставените работни задачи во текот на 2020 предвидени се повеќе вежбовни активности на ТППЕ Берово. Во текот на 2020 ќе бидат организирани 6 поголеми вежби со учество на целата единица и 12 помали вежби кои ќе бидат спроведувани во кругот на **ТППЕ Берово**.

Заради подобрување на моторните способности редовно се обавуваат тренинг возења и користење на опремата која ја поседува единицата. За исправноста на опремата која ја поседува **ТППЕ Берово** се врши редовна контрола од страна на овластени лица од Дирекција за заштита и спасување, за што се изготвува записник.

Согласно важечките стандарди (**ISO 9001:2015)** за тековното работење на ТППЕ се води пропишана евиденција и се изготвува годишната програма на единицата.

Техничкото опремување на единицата го врши Општина Берово согласно законските прописи и Правилниците а во рамките на своите можности. Исто така средствата за одржувањето на возилата и опремата паѓа на товар на Општина Берово.

Средствата за финансирање на противпожарната единица и организацијата за гаснењето на пожари се обезбедуваат од републичкиот буџет, буџетот на општината, и процентуален дел од: наплатени премии за осигурување на имот од пожар, наплатени премии за осигурување на моторните возила и осигурување од одговорност од употреба на моторните возила, средствата од наплатени парични казни за сторени прекршоци од областа на заштитата од пожари и експлозии, приходо од сопствени извори , доброволни прилози и слично.

Административно – техничките работи и книговодствените евиденции на противпожарната единица се преземаат и извршуваат од страна на општинската администрација, согласно со закон.

Со оглед на тоа дека Територијалната противпожарна единица на Општина Берово ја покрива и територијата на Општина Пехчево, од страна на Општина Берово е предвидено да се склучи Договор за меѓуопштинска соработка со Општина Пехчево, за што досега се направени неколку обиди од страна на Општина Берово, нажалост неуспешни поради неприфаќањето на финансиските обврски од страна на Општина Пехчево за финансирање на дел од активностите на ТППЕ Берово.

**ТППЕ Берово** има интензивна соработка со ЈП Македонски Шуми Берово, ЈКПР „УСЛУГА“ Берово, Водостопанство Берово, ЕВН Македонија, Дирекција за заштита и спасување Подрачно Одделение Берово, Центар за управување со кризи Берово, Полициска Станица од Општа надлежност Берово и Граничната и Шумската полиција, со цел спречување на настанување на поголеми штетни последици по граѓаните и материјалните добра во Општината.

Со вршењето на редовни контроли командирот има постојан увид во однесувањето, изгледот и работната дисциплина на вработените при извршувањето на работните задачи. Проверката на возилата задолжително ја прави секоја смена. Ажурирањето на планот за мобилизација и на картотеката на улици и објекти како и хидрантската мрежа се врши постојано од страна на командирот на ТППЕ.

Работното време во **ТППЕ Берово** е организирано во 24 часовно дежурство на смени од по 12 часа. Единицата располага со 2 авто – цистерни ФАП 14/14 со носивост од 7.000 l вода и 1 теренско возило Бремач со носивост од 2.000 l вода. Редовно се одржуваат контакти со противпожарните единици од соседните општини за поголема соработка на сите нивоа од противпожарната заштита. Заради зголемување на ефикасноста во дејствувањето и одржување на работната дисциплина командирот врши редовни контролни неделни активности. За непречено функционирање и спроведување на програмата командирот изготвува преглед на потребни средства за **ТППЕ Берово** континуирано за секоја година, кој е во прилог на оваа програма изразен преку финансиска спецификација.

|  |  |  |  |
| --- | --- | --- | --- |
| \* | Надлежности, работни цели и работни задачи | Рокови за реализација | Детален опис на работни цели и работни задачи |
| 1 | Раководење со ТППЕ – командир на ТППЕ и командир на одделение во ТППЕ | Континуирано, во текот на целата календарска година | * Организирање на работата на територијалната противпожарна единица * Спасување на животот на граѓаните * Заштита на имотот на лица загрозени од пожари и експлозии |
| 2 | Укажување на техничка помош при незгоди и опасни ситуации – сите вработени во ТППЕ | Континуирано, во текот на целата календарска година | * Пружање на помош во рамки на можностите на единицата |
| 3 | Грижа за постоење на мобилност на единицата – командир на ТППЕ | Континуирано, во текот на целата календарска година | * Постојана комуникација со вработените * 12 часовно сменско работење |
| 4 | Раководење, организирање и следење на работата на ТППЕ – командир на ТППЕ и командир на одделение во ТППЕ | Континуирано, во текот на целата календарска година | * Раководење на работата на ТППЕ * Организирање на сменско и месечно работење на ТППЕ * Следење на работата на ТППЕ преку постојана контрола на одделенијата во ТППЕ |
| 5 | Изготвување на годишен план за работа на единицата – командир на ТППЕ | На крајот на годината за следната календарска година (декември) | * Планирање на работата на ТППЕ по месеци и квартали за општи активности и надлежности |
| 6 | Изготвување на годишна програма за работа на ТППЕ – командир на ТППЕ | Континуирано, во текот на целата календарска година | * Во програмата се предвидува опис на работата на ТППЕ за целата календарска година * Во расходи се евидентираат средствата кои се потребни за тековно функционирање на ТППЕ |
| 7 | Изготвување на извештај за работата на ТППЕ – командир на ТППЕ | Континуирано, во текот на целата календарска година | * Изготвување на месечен извештај – евидентирање на интервенции * изготвување на полугодишен извештај – евидентирање на интервенции и опис на интервенции * изготвување на годишен извештај - детална евиденција и детален опис на интервенциите од страна на ТППЕ * собирање на информации и податоци за за настанати пожари * водење на евиденција за настанатите пожари , интервенции, експлозии и слично |
| 8 | Постапување по важечките законски и подзаконски акти од областа на -заштитата и спасување – командир на ТППЕ и командир на одделение во ТППЕ | Континуирано, во текот на целата календарска година | * изготвување на службена информација кога е во прашање голема интервенција (голем пожар) |
| 9 | Распоредување на работни задачи на вработените во ТППЕ – командир на ТППЕ и командир на одделение во ТППЕ | Континуирано, во текот на целата календарска година | * запознавање на вработените со нивните работни цели и задачи од систематизацијата на работни места на Општина Берово * постапување во ситуација на пожар |
| 10 | Раководење на акцијата за гаснење на пожар – командир на ТППЕ и командир на одделение во ТППЕ | Континуирано, во текот на целата календарска година | * постапување во ситуација на пожар |
| 11 | Стручно усовршување – сите вработени | Континуирано, во текот на целата календарска година | * настава со вежбовни активности: - 6 поголеми вежби со учество на целата единица (еднаш во два месеци) и 12 помали вежби (еднаш месечно) кои ќе бидат спроведувани во кругот на **ТППЕ Берово** * спроведување на **неделна** обука на вработените * реализација на тренинг возење * во соработка со ПП Сојуз на Берово организирање на квиз натпревар од областа на ПП заштитата (последен квартал од годината) |
| 12 | Работна дисциплина – сите вработени | Континуирано, во текот на целата календарска година | * контрола на распоредот и користењето на работното време на вработените во ТППЕ од страна на непосредно претпоставените * покренување на дисциплинска постапка за утврдување на дисциплинска неуредност или дисциплински престап (доколку се јави потреба) од непосредно претпоставен * покренување на постапка за утврдување на материјална одговорност на вработените (доколку се направи материјална штета) од непосредно претпоставен * грижа за униформата и личната уредност на вработените согласно одредбите од важечките прописи од страна на сите вработени |
| 13 | Одржување на возилата и возниот парк – сите вработени | Континуирано, во текот на целата календарска година | * навремено распишување на тендери за потребите на ТППЕ * изготвување на анализи за потребите за ТППЕ за реализација на јавната набавка * евиденција на потрошено гориво за возилата * евидентирање на користење на моторните возила * одржување на хигиената во гаражите |
| 14 | Одржување на опрема и средствата за гаснење на пожари – сите вработени | Континуирано, во текот на целата календарска година | * навремено набавување на средства за гаснење на пожари и нивно одржување * грижа за постоечката опрема и постојана проверка на истата |
| 15 | Информирање и обука на населението за опасноста од пожари и елементарни непогоди | Континуирано, во текот на целата календарска година | * одржување на показни вежби на вработените во приватниот сектор * одржување на показни вежби на вработените во јавниот сектор * одржување на показни вежби на учениците во основните училишта * одржување на показни вежби на учениците во средното училиште |

# Финансиска спецификација на активностите од Програмата за ТЕРИТОРИЈАЛНАТА ПРОТИВПОЖАРНА ЕДИНИЦА

|  |  |  |  |
| --- | --- | --- | --- |
| Реден Број | Опис на активност | Поединечно средства | Вкупно средства |
| Комунални услуги | Електрична енергија | 60.000,00 | 295.000,000 |
| Греење | 100.000,00 |
| Телефон | 45.000,00 |
| Гориво и масла за моторни возила | 90.000,00 |
| \* | Набавка на опрема за гасење на пожар (напртњачи, црева, разделници, собирници, млазници и друг вид на лична опрема) | 100.000,00 | 100.000,00 |
| \* | Поправки и тековно одржување | 200.000,00 | 200.000,00 |
| ВКУПНО: | | | 595.000,00 |

**Изготвиле:**

Зоран Ајтовски

м-р Зорица Ризовска

**Арх.бр.09-4523/1**

**19.12.2019 година**

**Берово**